สรุปภาวะตลาดต่างประเทศ ประจำวันที่ 19 ก.ค. 2562
สรุปภาวะตลาดต่างประเทศ ประจำวันที่ 19 ก.ค. 2562
สรุปภาวะตลาดต่างประเทศ ประจำวันที่ 19 ก.ค. 2562
22 ก.ค. 2562

ดัชนีดาวโจนส์ตลาดหุ้นนิวยอร์กปิดลบเมื่อวันศุกร์ (19 ก.ค.) โดยตลาดลดช่วงบวกลงหลังจากมีข่าวว่า ธนาคารกลางสหรัฐ (เฟด) อาจจะปรับลดอัตราดอกเบี้ยลงเพียง 0.25% มากกว่าที่จะปรับลดลง 0.5% ในช่วงสิ้นเดือนนี้ นอกจากนี้ ตลาดยังถูกกดดันจากรายงานข่าวที่ว่า อิหร่านได้เข้ายึดเรือบรรทุกน้ำมันลำหนึ่งของอังกฤษ ขณะแล่นเข้าสู่น่านน้ำของอิหร่าน
ดัชนีเฉลี่ยอุตสาหกรรมดาวโจนส์ปิดที่ 27,154.20 จุด ลดลง 68.77 จุด หรือ -0.25% ขณะที่ดัชนี S&amp;P500 ปิดที่ 2,976.61 จุด ลดลง 18.50 จุด หรือ -0.62% และดัชนี Nasdaq ปิดที่ 8,146.49 จุด ลดลง 60.75 จุด หรือ -0.74%
 
ตลาดหุ้นยุโรปปิดปรับตัวขึ้นเมื่อวันศุกร์ (19 ก.ค.) โดยได้แรงหนุนจากการคาดการณ์ที่ว่าธนาคารกลางสหรัฐ (เฟด) จะปรับลดอัตราดอกเบี้ยลง 0.50% ในเดือนนี้ ขณะที่หุ้นกลุ่มน้ำมันและเหมืองแร่ที่ปรับตัวขึ้นตามราคาน้ำมันได้ช่วยหนุนตลาดขึ้นด้วย
ดัชนี Stoxx Europe 600 บวก 0.12% ปิดที่ 387.25 จุด
ดัชนี CAC-40 ตลาดหุ้นฝรั่งเศสปิดที่ 5,552.34 จุด เพิ่มขึ้น 1.80 จุด หรือ +0.03% ขณะที่ ดัชนี DAX ตลาดหุ้นเยอรมันปิดที่ 12,260.07 จุด เพิ่มขึ้น 32.22 จุด หรือ +0.26% และ ดัชนี FTSE 100 ตลาดหุ้นลอนดอนปิดที่ 7,508.70 จุด เพิ่มขึ้น 15.61 จุด หรือ  +0.21%
 
ตลาดหุ้นลอนดอนปิดปรับตัวขึ้นเมื่อวันศุกร์ (19 ก.ค.) โดยได้แรงหนุนจากการบวกขึ้นของหุ้นกลุ่มสินค้าโภคภัณฑ์ หลังราคาน้ำมันดีดตัวขึ้น นอกจากนี้ นักลงทุนยังขานรับการคาดการณ์ในตลาดอีกครั้งว่า ธนาคารกลางสหรัฐ (เฟด) จะปรับลดอัตราดอกเบี้ยลง 0.50% ในเดือนนี้
ดัชนี FTSE 100 ตลาดหุ้นลอนดอนปิดที่ 7,508.70 จุด เพิ่มขึ้น 15.61 จุด หรือ +0.21%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อวันศุกร์ (19 ก.ค.) ท่ามกลางความวิตกครั้งใหม่เกี่ยวกับความตึงเครียดในตะวันออกกลาง ซึ่งอาจส่งผลกระทบต่อปริมาณน้ำมันดิบ และช่วยหนุนราคาน้ำมัน
สัญญาน้ำมันดิบ WTI ส่งมอบเดือนส.ค. บวก 33 เซนต์ หรือ 0.6% ปิดที่ 55.63 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. เพิ่มขึ้น 54 เซนต์ หรือ 0.9% ปิดที่ 62.47 ดอลลาร์/บาร์เรล
 
สัญญาทองคำตลาดนิวยอร์กปิดลดลงเมื่อวันศุกร์ (19 ก.ค.) โดยได้รับแรงกดดันจากการแข็งค่าของสกุลเงินดอลลาร์
สัญญาทองคำตลาด COMEX (Commodity Exchange) ส่งมอบเดือนส.ค. ลดลง 1.40 ดอลลาร์ หรือ 0.1% ปิดที่ 1,426.70 ดอลลาร์/ออนซ์
สัญญาโลหะเงินส่งมอบเดือนก.ย. ลดลง 0.3 เซนต์ หรือ 0.02% ปิดที่ 16.195 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 2.20 ดอลลาร์ หรือ 0.26% ปิดที่ 852.10 ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 3.60 ดอลลาร์ หรือ 0.2% ปิดที่ 1,508.30 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (19 ก.ค.) เนื่องจากนักลงทุนขานรับผลสำรวจของมหาวิทยาลัยมิชิแกนmujระบุว่า ดัชนีความเชื่อมั่นของผู้บริโภคสหรัฐปรับตัวขึ้นในเดือนก.ค.
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน บวก 0.36% สู่ระดับ 97.1493
ดอลลาร์สหรัฐแข็งค่าเมื่อเทียบกับเงินเยน ที่ระดับ 107.77 เยน จากระดับ 107.51 เยน และแข็งค่าเมื่อเทียบกับดอลลาร์แคนาดา ที่ระดับ 1.3062 ดอลลาร์แคนาดา จากระดับ 1.3045 ดอลลาร์แคนาดา แต่ดอลลาร์อ่อนค่าเมื่อเทียบกับฟรังก์สวิส ที่ระดับ 0.9825 ฟรังก์ จากระดับ 0.9832 ฟรังก์
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1219 ดอลลาร์ จากระดับ 1.1266 ดอลลาร์ ขณะที่เงินปอนด์อ่อนค่าลงแตะที่ระดับ 1.2499 ดอลลาร์ จากระดับ 1.2538 ดอลลาร์ และดอลลาร์ออสเตรเลียอ่อนค่าลงสู่ระดับ 0.7043 ดอลลาร์ จากระดับ 0.7066 ดอลลาร์